Aegyptus
Haec pagina civitate in Africa tractat. Si aliud quaeris quod etiam “Aegyptus” appellatur, vide Aegyptus (discretiva). Aegyptus Res apud Vicidata repertae: Terra continens: Africa, Asia Territoria finitima: Sudania, Libya, Israel, Civitas Palaestinae, Bir Tawil, Levans Locus: 27°0′0″N 29°0′0″E Caput: Cairus Gestio res publica Princeps: Abd al-Fattāḥ al-Sīsī Praefectus: Muṣṭafa Madbūlī Consilium: Parliament of Egypt Iudicium: Supreme Constitutional Court of Egypt Populus Numerus: 94 798 827 Sermo publicus: Arabice Zona horaria: UTC+2, UTC+3 Moneta: Egyptian pound Commemoratio Paean: Bilady, Bilady, Bilady Sigla ISO EG, EGY, 818; IOC EGY Dominium interretiale: .eg, .مصر Praefixum telephonicum: +20 Siglum autoraedarum: ET Tabula aut despectus Aegyptus (lingua Aegyptia antiqua: km.t; Coptice: ⲕⲏⲙⲉ; Arabice: مصر Miṣr), publice Res publica Arabica Aegypti, est respublica et civitas sui iuris praecipue in Africa Septentrionali sita, cum Paeninsula Sinaitica, ponte terreno ad Asiam Occidentalem ducente. Circa 1 020 000 chiliometrorum quadratorum lata, paeninsulam Sinaitica (in austro-occidentali Asiae parte sitam) comprehendit, dum maxima civitatis pars in Africa Septentrionali iacet. Libyae ab occidente, Sudaniae a meridie, Mari Rubro ab oriente, Israël a boreo-oriente et Mari Mediterraneo a septentrionibus finitima est. Plerique Aegyptii oras fluminis Nili (circa 40 000 km²) et Canalis Suesiensis incolunt. Latae areae Saharensium desertorum pars sunt. Caput est Cairus, magna amplius 15 000 000 incolarum metropolis. Quam numero incolarum sequuntur Alexandria Magna cum tribus milionibus et dimidio incolarum, et Giza in Cairensi urbana agglomeratione sita, urbs duorum millionum; Subra Alchaema (Arabice: شبرة الخيمة) (quae etiam in Cairensi agglomeratione est) et Portus Said millionem incolarum superant. Antiqua Aegypti cultura novam civilizationem monumentaque insignia excoluit, sicut pyramides, templum Carnacense et Vallem Regum. Hodie Aegyptus praecipua politicae culturaeque sedes Arabico in mundo large putatur.